wickkiey/tamil-wikipedia-chunked huggingface dataset:
# விஜயநகரப் பேரரசின் ஆட்சி முறை

## படைத்துறை அமைப்பு

பேரரசின் படையில் தரைப்படை, விற்படை, குதிரைப்படை மற்றும் பீரங்கிகளும், போர் யாணைகளும் இடம் பெற்றது. பேரரசின் படையில் பாரசீகம் மற்றும் துருக்கிய வில்வீரர்கள் இடம் பெற்றிருந்தனர். பேரரசின் படையில் பீரங்கிகள் குறைவாகவே இடம் பெற்றிருந்தது.  
அயல்நாட்டுப் பயணி டொமிங்கோ பயசின் கூற்றுப்படி, பேரரசரசர் கிருஷ்ணதேவராயன் படையில் 7,03,000 தரைப்படை வீரர்களும், 32,600 குதிரைப்படை வீரர்களும், மற்றும் 551 யாணைகளும், போர் வீரர்களுக்கு உதவிட கணக்கற்ற உதவியாளர்களும் இருந்தது. பெரும் இராணுவத்தின் எண்ணிக்கைக்கேற்ப, படைததிறனில் சமநிலை காணவில்லை.
# விஜயநகரப் பேரரசின் ஆட்சி முறை

## அரசவையின் பெருமை

விஜயநகரப் பேரரசின் அரசவை பெருமையுடன் விளங்கியது. அரசவையில் பிரபுக்கள், புரோகிதர்கள், பல்துறை அறிஞர்கள், இசைக் கலைஞர்கள் மற்றும் சோதிடர்கள் வீற்றிருந்தனர்.
# விஜயநகரப் பேரரசின் ஆட்சி முறை

## அரசவையின் பெருமை

### அரசாணைகள்

பேரரசரின் ஆணைகளை, குறிப்பெடுப்பவர்கள் பனை ஓலையில் எழுதி, அரசமுத்திரையிட்டு உரியவர்களுக்கு அனுப்பிவைக்கப்பட்டது. மேலும் சில அரசாணைகளை நாடெங்கும் முரசு கொட்டி பொதுமக்களுக்கு அறிவிக்கப்பட்டது.
# அக்கன்ன பசடி

**அக்கன்ன பசடி** (**Akkana Basadi**) ஹொய்சாளப் பேரரசர் இரண்டாம் வீர வல்லாளன் ஆட்சிக் காலத்தில் கிபி 1181ல் கட்டப்பட்டது.  
இச்சமணக் கோயில், ஹோசாள பேரரசின் பிரதம அமைச்சர் சந்திரமௌலியின் மனைவி அச்சால தேவி என்பவரால் கட்டப்பட்ட இக்கோயிலின் மூலவர், சமண சமயத்தின் 23வது தீர்த்தங்கரான பார்சுவநாதர் ஆவார். இந்தியத் தொல்லியல் ஆய்வகத்தால் இக்கோயில் பாதுகாக்கப்பட்ட தேசிய நினைவுச் சின்னமாக அறிவிக்கப்பட்டுள்ளது.
# அக்கன்ன பசடி

## அமைவிடம்

இக்கோயில் இந்தியாவின் கர்நாடகா மாநிலத்தின் ஹாசன் மாவட்டத்தில், சரவணபெலகுளா எனும் ஊரில் உள்ளது.
# பட்டிபிரோலு

**பட்டிபிரோலு** (**Bhattiprolu**) இந்தியாவின் ஆந்திரப்பிரதேசம் மாநிலத்தின் குண்டூர் மாவட்டத்தின், தெனாலி கோட்டத்தில் உள்ள பாட்டிப்பிரொலு மண்டலத்தில் உள்ள தொல்லியல் கிராமம் ஆகும். பட்டிபிரோலு கிராமத்தில் உள்ள பௌத்தத் தூபி, பாதுகாக்கப்படவேண்டிய தேசிய முக்கியத்தவம் வாய்ந்த நினைவுச்சின்னங்களில் ஒன்றாக உள்ளது.
# பட்டிபிரோலு

## வரலாறு

சாதவாகனர்கள் ஆட்சிக் காலத்தில் பட்டிபிரோலு கிராமத்தின் உண்மையான பெயர் பிரதிபாலபுரம் ஆகும். கிடைத்த ஆவணங்களின் படி, இப்பகுதியை மன்னர் குபேரகன், கிமு 230ல் ஆட்சி செய்த காலத்தில் பட்டிபிரோலு கிராமத்தில், கிமு 3 - 2-ஆம் நூற்றாண்டுகளில் பௌத்த பிக்குகள் அறம் பயில பெருந்தூபிகள் எழுப்பப்பட்டது.
# பட்டிபிரோலு

## வரலாறு

### தூபியும், எழுத்துக்களும்

1870ல் பட்டிபிரோலு கிராமத்தில் மூன்று தொல்லியல் மண்மேடுகள் கண்டுபிடிக்கப்பட்டது. 1892ல் அம்மண்மேடுகளை அலெக்சாண்டர் ரியா எனும் பிரித்தானிய தொல்லியலாளர் தூபியை அகழ்வாய்வு செய்த போது, ஒரு கல் பேழையில், கௌதம புத்தரின் உருவம் பொறித்த படிகப் பேழையும், நகைகளும் கண்டுபிடிக்கப்பட்டது. மேலும் 2.4 மீட்டர் அகலமுள்ள அடித்தளத்துடன், 40 மீட்டர் சுற்றளவுடன் கூடிய தூபியும் கண்டறியப்பட்டது.
புத்தரின் ஏரியூட்டப்பட்ட உடலின் சாம்பல் மற்றும் சில துண்டு எலும்புகள் வைத்திருந்த படிகக் கல் பேழை, தூபியை அகழ்வாய்வு செய்கையில் கண்டுபிடிக்கப்பட்டது.  
சிதிலமடைந்த பெருந்தூபியின் மண்டபத்தை தாங்கும் தூண்கள் மட்டுமே தற்போது காணக்கிடைக்கிறது. தூபியில் பல தோற்றத்தில் கானப்படும் புத்தரின் சிற்பங்கள் உள்ளது.  
மேலும் சிதிலமடந்த சிறு தூபிகளை அகழாய்வு செய்ததில் புத்தரின் சிற்பங்கள், செப்புப் பாத்திரங்கள், வெள்ளிப் பேழைகள் மற்றும் தங்கப் பேழைகள் கண்டெடுக்கப்பட்டது.  
பட்டிபிரோலு பௌத்த தொல்லியல் களத்தின் பௌத்த நினைவுச் சின்னப் பொருட்கள் மீது தமிழ் பிராமி எழுத்துகள் எழுதப்பட்டிருந்தது. சில வரலாற்று அறிஞர் இவ்வெழுத்துகளை பாட்டிப்பிரொலு எழுத்து முறை என்பர். பாட்டிப்பிரொலு எழுத்தே பின்னர் தெலுங்கு மற்றும் கன்னட மொழிக்கான எழுத்தாக மறுவியது கூறுகிறார்கள்.  
1883ல் இப்பகுதியில் விரிவாக்கம் செய்த பொதுப் பணித் துறையினர், இங்கிருந்த பல தூபிகளை உடைத்தனர் என கிருஷ்ணா மாவட்ட கையேடு கூறுகிறது.
# பட்டிபிரோலு

## புவியியல்

ஆந்திரப்பிரதேசத்தில் பட்டிபிரோலு கிராமம் மற்றும் தூபி பாகையில் அமைந்துள்ளது.
# பட்டிபிரோலு

## இதனையும் காண்க

- பௌத்த தொல்லியற்களங்கள்
- பௌத்த யாத்திரைத் தலங்கள்
# தாராசிவா குகைகள்

, மகாராட்டிரா மாநிலம், இந்தியா]]  
**தாராசிவா குகைகள்** (*Dharashiv caves*) இந்தியாவின் மகாராட்டிரா மாநிலத்தின் உஸ்மனாபாத் மாவட்டத்தின் தலைமையிடமான உஸ்மானாபாத் நகரத்திலிருந்து 8 கி.மீ. தொலைவில் உள்ள பாலாகாட் மலையில் உள்ள ஏழு குகைகளின் தொகுப்பாகும். தாராசிவா குகைகள் மகாராட்டிர மாநில அரசால் பாதுகாக்கப்பட்ட நினைவுச் சின்னங்களாக அறிவிக்கப்பட்டுள்ளது. இது கிபி ஐந்தாம் நூற்றாண்டில் நிறுவப்பட்ட இக்குகைகள் சமண சமயத்திற்காகானது.
# தாராசிவா குகைகள்

## வரலாறு

தாரசிவா குகைக் குடைவரைகள் கிபி 5 - 7-ஆம் நூற்றாண்டுகளில் நிறுவப்பட்டதாக கருதப்படுகிறது. இக்குகைகளின் குடைவரைகள் முதலில் இராஷ்டிரகூடர்களால் கிபி 10ம் நூற்றாண்டில் கண்டறியப்பட்டது.
# தாராசிவா குகைகள்

## இதனையும் காண்க

- பௌத்த தொல்லியற்களங்கள்
- பௌத்த யாத்திரைத் தலங்கள்
- அஜந்தா குகைகள்
- எல்லோரா
# நேபாள-திபெத்தியப் போர்

**நேபாள-திபெத்தியப் போர்** (**Nepalese–Tibetan War**) சீனாவின் சிங் பேரரசின் கீழ் இருந்த திபெத் இராச்சியத்தில் நுழைந்த நேபாளப் படைகளுக்கும், திபெத் அரசுப் படைகளுக்கும், 1855 - 1856 முடிய நடைபெற்ற போராகும். இப்போரின் முடிவில் நேபாளப் படைகள் திபெத்தியப் படைகளை வென்றது. போரின் முடிவில் இருதரப்பும் தபதாலி உடன்படிக்கையை ஏற்றுக்கொண்டனர்.
# நேபாள-திபெத்தியப் போர்

## போரின் பின்னணி

1792ல் நடைபெற்ற சீன - நேபாளப் போரின் முடிவில் செய்து கொள்ளப்பட்ட ஒப்பந்தப்படி, திபெத் விவகாரங்களில் ஆதிக்கம் செலுத்து உரிமையை நேபாள இராச்சியம் இழந்ததுடன், [சிங் அரசமரபு|சிங் பேரசிற்கு திறை செலுத்தும் ஒரு சிற்றரசாக மாறியது நேபாளம்.  
பின்னர் சில காலம் கழித்து சிங் பேரரசில் நடைபெற்ற தைப்பிங் கலவரத்தால், குயிங் பேரரசு, திபெத் மீதான தன் ஆதிக்கத்தை இழக்கத் தொடங்கியது. இந்நிலையைப் நன்கு பயன்படுத்திக் கொண்டு, திபெத்தின் தலைநகரான லாசாவில் நேபாள நாட்டு வணிகர்கள் அவமதிக்கப்படுகின்றனர் என்றும், நேபாள எல்லையில் சீனர்கள் அமைதிக்கு குந்தகம் விளைவிக்கின்றனர் எனக் குற்றம் சாட்டி, நேபாள பிரதம அமைச்சர் ஜங் பகதூர் ராணா தலைமையிலான நேபாளப் படைகள் ஏப்ரல் 1855 - மார்ச் 1856 கால கட்டங்களில் திபெத்தை முற்றுகையிட்டு, தன் கட்டுக்குள் கொண்டுவந்தது.
# நேபாள-திபெத்தியப் போர்

## இதனையும் காண்க

- நேபாள இராச்சியம்
- நேபாள மன்னர்கள்
- நேபாள பிரதம அமைச்சர்கள்
- சிங் அரசமரபு
# மூன்றாம் ஆங்கிலேய-ஆப்கானியப் போர்

**மூன்றாம் ஆங்கிலேய - ஆப்கானியப் போர்** அல்லது **மூன்றாம் ஆப்கான் போர்** (**Third Anglo-Afghan War** also referred to as the **Third Afghan War**),) , ஆப்கானித்தான் அமீரகப் படைகள், பிரித்தானிய இந்தியாவின் வடமேற்கு எல்லைப்புற மாகாணத்தை 6 மே 1919 முதல் 8 ஆகஸ்டு 1919 முடிய நடத்திய தாக்குதல்களை, பிரித்தானியப் படைகள் எதிர்கொண்டனர்.  
இப்போரில் ஆப்கானித்தான் படைகள் வென்றதால், பிரித்தானியர்களின் தலையீடு இன்றி, வெளியுறவு விவகாரங்களில் தன்னாட்சியுடன் ஆப்கானித்தான் செயல்பட வழிவகுத்தது. இப்போரில் பிரித்தானியர்கள் தோற்றாலும், ராவல்பிண்டி உடன்படிக்கையின் படி, ஆப்கானியர்கள் முன்னர் இரண்டாம் ஆங்கிலேய - ஆப்கான் போரில் வரையறுத்து ஒப்புக் கொண்ட துராந்து எல்லைக்கோட்டை இப்போர் முடிவிலும் ஏற்றுக்கொண்டனர். இனி பிரித்தானிய இந்தியாவின் ஆட்சிப் பகுதிகளில் ஆப்கானியப் படைகள் குறுக்கீடு செய்வதில்லை என ஆப்கானியர்களால் உறுதியளிக்கப்பட்டது.
# மூன்றாம் ஆங்கிலேய-ஆப்கானியப் போர்

## இதனையும் காண்க

- துராந்து எல்லைக்கோடு
- முதலாம் ஆங்கிலேய-ஆப்கானியப் போர்
- இரண்டாம் ஆங்கிலேய ஆப்கானியப் போர்
# தோடெலி மொழி

அச்சாம் மாவட்டப் பெண், கறி மற்றும் மீன் வகைகளை சமைப்பது குறித்து தோடெலி மொழி மொழியில் பேசுகிறார்.]]  
**தோடெலி மொழி** (**Doteli**, or **Dotyali** (डोटेली) இந்திய-ஆரிய மொழிகளில் ஒன்றாகும். இம்மொழி நேபாளத்தில், தூரமேற்கு பிராந்தியம் மற்றும் மத்தியமேற்கு பிராந்தியங்களில் 8,00,000 மக்கள் பேசுகின்றனர். இம்மொழி தேவநாகரி எழுத்துமுறையில் எழுதப்படுகிறது.  
நேபாள அரசமைப்புச் சட்டத்தின் பகுதி 1, பிரிவு 6ன் கீழ், இம்மொழி நேபாள அலுவல் மொழிகளில் ஒன்றாக அறிவிக்கப்பட்டுள்ளது.
! மாவட்டம் !! தோடேலி மொழியின் வட்டார வழக்கின் பெயர்
|-
|கைலாலி || பைத்தாடேலி, பஜாங்கி
|-
| கஞ்சன்பூர் மாவட்டம் || பைத்தாடேலி
|-
|டோட்டி மாவட்டம் || தோடேலி
|-
| டடேல்துரா மாவட்டம் || தோடேலி, ததேல்துரா
|-
| பைத்தடி மாவட்டம் ||பைத்தடி, தோடேலி
|-
| தார்ச்சுலா மாவட்டம் || தார்ச்சூலி, தோடேலி
|-
|பஜாங் மாவட்டம் ||பஜாங்
|}  
தோடேலி மொழியானது, நேபாளி மொழியின் அச்சாமெலி மற்றும் பஜ்ஜுரேலி வழக்கு மொழிகளுக்கு நெருங்கிய தொடர்புடையது. மேலும் இம்மொழியின் உச்சரிப்பு, நேபாளி மொழியின் வட்டார வழக்கு மொழியான சூம்லி மொழியின் உச்சரிப்பை ஒத்ததாகும்.
# காபுல் மாகாணம்

**காபுல் மாகாணம்** (*Kābul* (, ), என்பது ஆப்கானிஸ்தானின் முப்பத்தி நான்கு மாகாணங்களில் ஒன்றாகும். இது நாட்டின் கிழக்குப் பகுதியில் அமைந்துள்ளது. மாகாணத்தின்தலைநகரம்காபூல் நகரம் ஆகும், இதுஆப்கானித்தான்நாட்டின் தலைநகராகவும் உள்ளது.இதன் மக்கள் தொகை 2012இல் நான்குமில்லியனாக இருந்தது.மாகாணமக்கள்தொகையில் 80 விழுக்காட்டினர் நகர்பகுதியில் வசிக்கின்றனர்.மாகாணத்தின் தற்போதைய ஆளுநர் ஹமீத் அக்ரம் ஆவார்.
# காபுல் மாகாணம்

## நிலவியல்

நகரம், கடல் மட்டத்திலிருந்து 5,900 அடி உயரத்தில், இந்துகுஷ் மலைகளின் இடைவெளியில் உள்ள குறுகிய பள்ளத்தாக்கில் அமைந்துள்ளது.]]
காபூலானது கடல் மட்டத்திலிருந்து 1800 மீ (6000 அடி) உயரத்தில் அட்சரேகை 34-31 'வடக்கு மற்றும் தீர்க்கரேகை 69-12' கிழக்கு இடையே அமைந்துள்ளது. உலகின் மிக உயரமான பகுதியில்உள்ளதலை நகரங்களில்இது ஒன்றாகும்.காபுல்நகரானது வடக்கு-தெற்கவும், கிழக்கு-மேற்காகவும்செல்லும்வணிகப் பாதைகள் சந்திக்கும் இடத்தில், மலைகள்சூழ்ந்த ஒரு பள்ளத்தாக்கில் அமைந்துள்ளது. தென்கிழக்கில் லோங்கர் மற்றும் பாக்மன் மலைகளுக்குஇடையிலும்,வடக்கில் சாரிகார் மற்றும் மேற்கில் நங்காய் கர் மலைகள் சூழ்ந்த நிலப்பகுதியிலும் உள்ள காபூலின் பகுதியானது ஒரு மில்லியன் ஆண்டுகளுக்கு முன்பு பனிக் கடலாக மாறிஇருந்தது.நகரத்தின் கிழக்குப் பகுதியின் இன்றைய பலி சர்க்கி பகுதியில்உள்ள சில ஆழமான கிணறுகள்இதற்கான சான்றுகளாகஉள்ளன. காபூலானது, கிழக்கில் கோ-இ பக்மேன் மலையாலும், தென்கிழக்கில் கோ-இ ஷிர்தார்வாசா மலையாலும், வடகிழக்கில் கோ-இ க்ர்த் மலைகளாலும் சூழப்பட்டுள்ளது. காபூல்ஆறு என்று அழைக்கப்படும் ஒரே ஒரு ஆறுகாபூலில் உள்ளது.காபூல்ஆறானது காபூலின் மேற்கில் 70 கி.மீ. (43 மைல்) தொலைவில் உள்ள பாக்மேன் மலையில்தோன்றுகிறது.பிறகு இந்தஆறு காபூல் நகரம், ஜலாலாபாத் நகரம்போன்றவற்றின் வழியாக பாய்ந்து, பின்னர் பாக்கிஸ்தான் பகுதிக்குள் நுழைந்து, இறுதியில்அட்டாக்கில் சிந்துஆற்றுடன்கலக்கிறது.  
காபூல்மாகாணத்தின் காலநிலையானதுவறண்டமற்றும் அரை வறண்ட புல்வெளிநிலப் பகுதியாக கருதப்படுகிறது.ஏனென்றால்இங்குபெய்யும் மழை அளவுகுறைவு, குறிப்பாக மே முதல் நவம்பர் வரையிலானகாலத்தில் காபூல் மிகவும் வறண்டதாகவும், தூசி நிறைந்ததாகவும் இருக்கும்.இரவுக்கும் பகலுக்கும்இடையிலும், பருவ பருவத்திற்கு இடையிலும், இடத்திற்கு இடம் இடையில்கடுமையான வெப்பநிலைவேறுபாடு இருக்கும்.ஆப்கானிஸ்தானின் காலநிலையின் பிரதான அம்சம் நீல நிற மேகங்களற்ற வானம்ஆகும்.இதனால் ஆண்டில் 300 நாட்களுக்கு மேல் சூரிய ஒளி மிக்ககாலநிலை இருக்கும். குளிர்காலத்தில், பனிப்பொழிவுக்குஇடையிலும் வானம்தெளிவானதாகஇருக்கும்,பொதுவாகஆண்டுக்கு சராசரியாக 15-30 செ.மீ. (5.9-11.8 அங்குலம்)பனிப்பொழிவுஇருக்கும். காபூலின்குளிர்கால தினசரி வெப்பநிலையானது என்றும், கோடைக்கால தினசரி வெப்பநிலையானதுஎன்றும்இருக்கும்.ஆண்டின் குளிரான மாதம் சனவரியாகவும்,வெப்பமானமாதமாகசூலையும்இருக்கும்.அதிகபட்ச வெப்பநிலையாக சூலை மாதத்தில் +42.7 டிகிரி செல்சியசும், குறைந்தபட்சவெப்பநிலையாகசனவரியில் -26.3&nbsp;°C பதிவாகியுள்ளது.
# காபுல் மாகாணம்

## அரசியல்

1992 இல் நஜிபுல்லாவின் அரசுவீழ்வதற்கு முன்னர் காபூல் பல முஜாஹிதின் கிளர்ச்சியாளர்கள் மற்றும் போர்க்குழுக்களால் ஆக்கிரமிக்கப்பட்டது.1996 ஆம் ஆண்டு தலிபான்களால் கைப்பற்றப்படும் வரைநகரம்மற்றும்மாகாணத்தின் அதிகாரத்தைக்கைப்பற்ற பல கிளர்ச்சிப் படைகள்போட்டியிட்டன.தலிபான்களால் புதிய கண்டிப்பான சட்டம் அறிமுகப்படுத்தப்பட்டது.ஆப்கானித்தானை எப்படி ஆட்சி செய்தார்கள் என்பது பற்றி மிகக் குறைந்த தகவல்களேஉள்ளன. 2001 அக்டோபர் 7 அன்று அமெரிக்காநேட்டோவின் படையெடுப்புக்குப் பின்னர்தாலிபான்தலைவரும், நாட்டின் ஒரே தலைவரான முல்லா ஒமர், பாகிஸ்தானுக்குத் தப்பி ஓடிவிட்டார்.அதன்பிறகுதாலிபான் சட்டங்கள் விரைந்து நீக்கப்பட்டன, மேலும் காபூலில் முஜாஹிதீன் மற்றும் தலிபான் படைகளால் ஏற்பட்ட அழிவிலிருந்துநகரம்மீட்கவழிஏற்படுத்தப்பட்டது.நாட்டின் அரசியல் பிரச்சினைகளை தீர்ப்பதற்காகவும்இடைக்காலநிர்வாகத்தைஉருவாக்கவும் 2002இல் "லோயா ஜிர்கா" (பாஷ்டோ "பெரும் பேரவை")கூட்டப்பட்டது.  
2004 சனவரியில் ஆப்கானிஸ்தான் ஒரு புதிய அரசியலமைப்பை ஏற்றுக்கொண்டு, நாட்டை இஸ்லாமிய குடியரசாக நிறுவப்பட்டது.அரசியலமைப்பின் படி, ஆப்கானிய அரசாங்கமானது ஒரு சனாதிபதி, இரண்டு துணை சனாதிபதிகளையும், ஒரு தேசிய சட்டமன்றம் (நாடாளுமன்றம்)போன்றவற்றைக் கொண்டதாக உள்ளது.தேசிய சட்டமன்றமானது இரண்டுஅவைகளைக்கொண்டதாக உள்ளது.ஒன்று மக்களவை (வொலேஸி ஜிர்கா), மற்றொன்றுமூத்தோர்அவை (மெஷ்ரானோ ஜிர்கா) ஆகும்.
மேலும் நீதித்துறையின்சுயாட்சி கொண்ட உச்ச நீதிமன்றம்(ஸ்டாரா மக்காமா) உயர் நீதிமன்றங்கள் மற்றும் மேல்முறையீட்டு நீதிமன்றங்கள்போன்றவை உள்ளன. உச்சநீதிமன்றநீதியரசர்களை மக்களவையின் ஒப்புதலுடன் ஜனாதிபதி நியமனம் செய்கிறார்.  
ஆப்கானிஸ்தானின் சனாதிபதித் தேர்தல் 2004 அக்டோபர் இல் நடைபெற்றது.இத்தேர்தலில்எட்டு மில்லியன் ஆப்கானியர்கள் வாக்களித்தனர்.ஆப்கானிஸ்தானின் தேர்தல் நிர்வாகக் குழுவானது, ஹமித் கர்சாய், இடைக்கால ஜனாதிபதியாக, 55.4% வாக்குகளை பெற்று வெற்றி பெற்றார் என அறிவித்து, தேர்தல் சான்றிதழைஅளித்தது.கர்சாயைஎதிர்த்து வலுவாகபோட்டியிட்ட யூனுஸ் குனுனி 16.3% வாக்குகளைப் பெற்றார்.தேர்தல்கள் முறைகேடுகள் இல்லாமல் இல்லை; மோசடி மற்றும் வாக்குப்பெட்டியில்வாக்குச்சீட்டுதளைத்திணித்தல் போன்ற குற்றச்சாட்டுகள், குனூனி உட்பட பல சனாதிபதி வேட்பாளர்களால்எழுப்பப்பட்டன. இந்த விவகாரத்தை விசாரிக்க சர்வதேச நிபுணர் குழுஒன்று அமைக்கப்பட்டது. தேர்தல் முறைகேடு பற்றிய ஆதாரங்களை இந்த குழு கண்டுபிடித்தது, எனினும் தேர்தலின் விளைவை பாதிக்கும் அளவுக்கு அது இல்லை என்று கூறியது.
# காபுல் மாகாணம்

## பொருளாதாரம்

காபூலில் இயற்கை எரிவாயு, பருத்தி, கம்பளி, தரைவிரிப்புகள், விவசாயம், சில சிறிய உற்பத்தி நிறுவனங்களின் தயாரிப்புகள் நிகழ்கின்றன.காபூலானது இங்கிலாந்து, பிரான்ஸ், ஜெர்மனி, ஐக்கிய அமெரிக்கா, இந்தியா, தென் கொரியா,துருக்மெனிஸ்தான், கென்யா, உருசியா, பாக்கித்தான், சீனா, ஈரான்போன்றநாடுகளோடு வர்த்தக கூட்டுறவை கொண்டுள்ளது. காபூலின் பொருளாதாரம் 25ஆண்டுகளாக பாதிப்புக்கு ஆளாகி, சுருங்கிஇருந்தநிலையில்அமெரிக்காவின் செல்வாக்கால் சுமார் 3500% அதிகரித்துள்ளது.ஆப்கானித்தானின் பொருளாதாரத்திற்கு உதவியாக புதிய நாணயம் அறிமுகப்படுத்தப்பட்டது. புதிய காபூலில் பல அமெரிக்க தொழில்நிறுவனங்கள் ஆர்வமுடன் தங்கள் கிளைகளை திறந்துள்ளன.காபூல் சிட்டி சென்டர் மால் கட்டப்பட்டுள்ளது.அதில் கிட்டத்தட்ட 100 கடைகள் உள்ளன.  
பொருளாதாரம் வியத்தகு அளவில் அதிகரித்து வருகிறது. பணியாளர்களின் ஊதியம் போன்றவற்றால் வீட்டுவிலை அதிகரித்து வருகின்றது.வாழ்க்கை செலவினம் வியத்தகு முறையில் அதிகரித்துள்ளது, இது கல்வியறிவற்ற ஆப்கானியருக்கு ஒரு பிரச்சனையாக இருக்கிறது.ஐக்கியநாடுகள்அவை ஆப்கானிஸ்தானின்பள்ளிகளுக்கு உணவு மற்றும் பள்ளி பொருட்களுக்கு உதவுகிறது. பல சர்வதேசதொண்டு அமைப்புகள் ஆப்கானிய பொருளாதாரத்திற்கு உதவுகின்றன.
# காபுல் மாகாணம்

## பொருளாதாரம்

### சுற்றுலா

1960 கள் மற்றும் 70 களில் காபூலின் பொருளாதாரமானது சுற்றுலாவைபெரிதும் சார்ந்து இருந்தது.காபூலின்பொருளாதாரத்தில் ஆடை, பருத்தி உற்பத்தி,வேளாண் உற்பத்திபோன்ற தொழில்கள் இருந்தன, என்றாலும் அதன் பொருளாதாரவருவாயானதுமிகுதியாகசுற்றுலாவினால்ஈட்டப்பட்டது அவை போர்களால் அழிந்தன.
# காபுல் மாகாணம்

## மக்கள்தொகை மற்றும் நிர்வாகம்

காபூல் மாகாணத்தின் மொத்த மக்கள் தொகை 3,950,300, இதில் 80விழுக்காடு நகர்ப்புறங்களில் (முக்கியமாக காபூல் பெருநகரப் பகுதியில்) வாழ்கின்றனர். மீதமுள்ள 20விழுக்காடு கிராமப்புற மக்களாவர்.  
காபூல் நகரமானது பல இனமக்கள் வாழும் நகராகும். 2003 ஆம் ஆண்டு வரை இங்கே 45% தாஜிக், 25% ஹசாரா, 25% பஷ்டூன், 2% உஸ்பெக்ஸ், 1% பாலொச், 1% டர்க், 1% இந்து போன்ற மக்கள் வாழ்ந்தனர். டாரி மற்றும் பாஷ்டோ மொழிகள் பரவலாக இப்பகுதியில் பயன்படுத்தப்படுகின்றன என்றாலும், டாரி மொழியானதுபொது மொழியாகஉள்ளது. பன்ஷூன் மக்களிடையே பன்மொழிப் போக்கு பொதுவாகப் பரவலாகஉள்ளது.
# எத்தைனால்

**எத்தைனால்** *(Ethynol)* என்பது C<sub>2</sub>H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். இதுவோர் ஆல்க்கைன் – ஆல்ககால் (ஐனால்) ஆகும். எத்தினோனின் நிலைப்புத்தன்மை குறைந்த அமைப்பு மாற்றியன் எத்தைனால் ஆகும்.  
தாழ் வெப்பநிலை திண்ம ஆர்கான் தளத்தில் எத்தினோனால் எத்தனைனாலாக மாற்றமடைய இயல்கிறது .
# எத்தைனால்

## இதையும் காண்க

- எத்தனால்
# வெண் சிறகு மரங்கொத்தி

**வெண் சிறகு மரங்கொத்தி** *(White-winged woodpecker)* என்பது மரங்கொத்தி குடும்பத்தைச் சேர்ந்த ஒரு பறவையாகும். இருசொற் பெயரீட்டு முறையில் இப்பறவையின் அறிவியல் பெயர் *டென்ட்ரோகோபோசு லியுகோபடரசு* என்பதாகும். ஆப்கானித்தான், சீனா, ஈரான், கசக்கசுத்தான், கிர்கிசுத்தான், தயிகிசுத்தான், துருக்மெனிசுதான், உசுபெக்கிசுத்தான், போன்ற நாடுகளில் இப்பறவை காணப்படுகிறது. மிதமான காடுகளும் துணை வெப்பமண்டல அல்லது வெப்பமண்டல ஈரமான தாழ்நில காடுகளும் வெண் சிறகு மரங்கொத்தியின் இயற்கை வாழிடங்களாகும்.
# திறன் குத்தகை

**திறன் குத்தகை** (அல்லது **திறன் ஒப்பந்தம்**, ஆங்கிலத்தில் Smart Contract), என்பது எண்ணிம ஒப்பந்தமாகும். இதன் வாயிலாக பரிமாற்றங்கள் மூன்றாம் ஆட்களின் தலையீடு இன்றி இலகுவாக நடக்கும். இவ்வகையான குத்தகையில் பரிமாற்றங்களை மாற்றவோ அழிக்கவோ இயலாது. இவற்றின் நிலையை எப்போது வேண்டுமானாலும் அறிந்து கொள்ளலாம். நிக் சபோ என்பவரால் 1994-ம் ஆண்டு இத்திறன் குத்தகை அறிமுகம் செய்யப்பட்டது.  
இத்திறன் குத்தகைகள் கணினி நிரலியின் வாயிலாக உருவாக்கப்படுகின்றது. எண்ணிம நாணயங்கள் இவ்வகையான திறன் குத்தகைகளை பயன்படுத்துகின்றன.
# திறன் குத்தகை

## வரலாறு

தற்போதுள்ள திறன் குத்தகைகள் ப்ளாக்செயின் தொழில்நுட்பத்தில் இயங்குகின்றன. திறன் குத்தகைகள் பொதுவாக தொடரேடு அல்லது பரவாலக்கப்பட்ட ஏட்டில் இயங்குகின்றன. ஈத்தரீயம் கணினி நிரலில் இயங்கக்கூடிய திறன் குத்தகையை உருவாக்க வழிவகை செய்துள்ளது.
# சாலிடிட்டி

**சாலிடிட்டி**(*solidity*) என்பது எண்ணிம குத்தைகையை உருவாக்கு உதவும் ஒரு நிரல் மொழியாகும்.
# சாலிடிட்டி

## பண்புகள்

- சாலிடிட்டி,பிளாக்செயின்தொழில்நுட்பத்தில்இயங்கும் திறன்குத்தகைகளைஉருவாக்கப் பயன்படுகின்றது.
- இந்நிரல்மொழிகாவின்வுட்,கிரிஸ்டியன்ரெயட்வியஸ்னர்,அலெக்ஸ்பீரக்சாசி, லியானஹஸ்கியன், யோச்சி ஹிராய் உள்ளிட்டபல்வேறுஈத்தரீயம்உருவாக்குனர்களால், திறன் குத்தகைகள் உருவாக்ககட்டமைக்கப்பட்டது.
- இம்மொழியைனை **.sol* என்ற பெயரில் சேமிக்க வேண்டும்.
- இந்நிரல் மொழியினை இணையத்திலோ, கணினியிலோ நிரல்மொழிமாற்றி உதவியுடன் சரிபார்க்க இயலும்.
# மெசொப்பொத்தேமியாவின் புவியியல்

வின் புவியியல் வரைபடம்]]  
வின் பண்டைய அசிரியா, பாபிலோன், சுமேரியா மற்றும் ஈலாம் பகுதிகள்]]  
**மெசொப்பொத்தேமியாவின் புவியியல்** (**geography of Mesopotamia**), தொன்மம் மற்றும் வரலாற்றின் படி, இரு பெரும் ஆறுகளான புறாத்து ஆறு மற்றும் டைகிரீஸ் ஆறுகளுக்கிடையே அமைந்த நிலப்பரப்பாகும்.  
மெசொப்பொத்தேமியாவின் புவியியல் பகுதியில் ஈராக், ஈரான், சிரியா மற்றும் துருக்கியின் தென்கிழக்குப் பகுதிகளை உள்ளடக்கியிருந்தது. மெசொபொதேமியாவின் மேற்கில் சிரியப் பாலைவனமும், தெற்கில் அராபியப் பாலைவனமும், தென்கிழக்கில் பாரசீக வளைகுடாவும், கிழக்கில் சக்ரோசு மலைத்தொடர்களும், வடக்கில் காக்கேசிய மலைகளாலும் சூழப்பட்ட பகுதிகளில் பாயும் டைகிரிசு ஆறு மற்றும் யூபிரட்டீஸ் ஆறுகளின் சமவெளிகள் முழுவதையும், உள்ளடக்கியதாகும்.  
மெசொப்பொதேமியா, உலகின் மிகப் பழைய சுமேரிய நாகரிகம், சாலடிய நாகரிகம் போன்ற பண்டைய நாகரிகங்கள் தழைத்தோங்கியிருந்த நிலப்பரப்பாகும்.  
பண்டைய ஆவணங்களின் படி, வடக்கு மெசொப்பொத்தேமியாவில் பண்டைய அசிரியாவின் தலைநகரம் அசூர் உள்ளிட்ட முதன்மையான நகரங்களான நினிவே, நிம்ருத் மற்றும் எர்பில் முதன்மையான நகரங்கள் டைகிரீஸ் ஆற்றின் கிழக்கு கரையில் இருந்தன.
# மெசொப்பொத்தேமியாவின் புவியியல்

## மெசொப்பொத்தேமியாவிற்கான விளக்கம்

பண்டைய கிரேக்க மொழியில் மெசொப்பொத்தேமியா என்பதற்கு இரு ஆறுகளுக்கு இடையே அமைந்த நிலப்பகுதி எனப்பொருள்.  
கிமு 4-ஆம் நூற்றாண்டில், சிரியாவின் வடக்கில் பாயும் யூப்பிரடீஸ் ஆற்றின் கிழக்குப் பகுதிகளைக் குறிக்க மெசொப்பொத்தேமியா என்ற கிரேக்கச் சொல் முதன் முதலில் பயன்படுத்தப்பட்டது. நவீன காலத்தில் மெசொப்பொத்தேமியா எனும் சொல் யூப்பிரடீஸ் - டைகிரீஸ் ஆற்றிற்கு இடைப்பட்ட பகுதிகளான தென்கிழக்கு துருக்கி, சிரியா மற்றும் ஈராக் நாடுகளின் பகுதிகளைக் குறிக்கப்படுகிறது.  
யூப்ரடீஸ் ஆற்றின் மேற்கில் அமைந்த ஸ்டெப்பிப் புல்வெளிகளையும் மற்றும் சக்ரோசு மலைத்தொடரின் மேற்குப் பகுதிகளையும், மெசொப்பொத்தேமியாவின் புவியியல் பகுதியாக பரந்த அளவில் ஏற்றுக்கொள்ளப்படுகிறது.  
மேலும் புவியியல் அடிப்படையில் மெசொப்பொத்தேமியாவை வடக்கு அல்லது *மேல் மெசொப்பொத்தேமியா* , தெற்கு அல்லது *கீழ் மெசொப்பொத்தேமியா* எனப் பிரிக்கப்படுகிறது. பாக்தாத் வரையிலான வடக்கு அல்லது மேல் மெசொப்பொத்தேமியாவை *ஜாகிரியா* என்பர்.
# மெசொப்பொத்தேமியாவின் புவியியல்

## மேல் மெசொப்பொத்தேமியா

யின் தென்கிழக்கில் பாயும் முராத்து ஆறு, யூப்பிரடீஸ் ஆற்றின் துணையாறு]]  
250 மைல் நீளம் கொண்ட பரந்த மேல் மெசொப்பொத்தேமியா சமவெளியில் சுண்ணாம்புகல் சக்ரோசு மலைத்தொடர்கள் உள்ளது.  
சக்ரோசு மலைத்தொடரின் உயர்ந்த கொடுமுடிகள், அசிரியாவுடன், ஆர்மீனியா, மற்றும் குர்திஸ்தானையும் பிரிக்கிறது.  
மேற்காசியாவில் அசிரிய மக்களின் பேரரசான பண்டைய அசிரியாவின் தலைநகரம், டைகிரீஸ் ஆற்றின் வலது கரையில் அமைந்த அசூர் நகரத்தின் பெயரால் பல்லாண்டு காலம் நீடித்து விளங்கியது. இறுதியில் நினிவே, நிம்ருத் போன்ற நகர இராச்சியத்தினரால் அசிரியர்கள் வீழ்த்தப்பட்டனர்.
# மெசொப்பொத்தேமியாவின் புவியியல்

## கீழ் மெசொப்பொத்தேமியா

கீழ் மெசொப்பொத்தோமியாவில் சுமேரிய, நகர நாகரீகங்கள் செழிப்புடன் விளங்கியது. யூப்பிரடீஸ் மற்றும் டைகிரீஸ் ஆற்றின் வளமான வண்டல் மண் நிரம்பப் பெற்றதால் கீழ் மெசொப்பொத்மியா வேளாண்மை செழிப்புடன் விளங்கியது. மேலும் இப்பகுதியில் மக்கள்தொகை கூடியிருந்தது. கைத்தொழில்கள் நன்கு வளர்ச்சி பெற்றிருந்தது. பண்டைய சமயக் கடவுள்களுக்கான வழிபாட்டிங்கள் இப்பகுதியில் அதிகம் விளங்கியது. இதன் கிழக்கில் ஈலாம் மலைகளும், தெற்கில் சதுப்பு நிலங்களும், மேற்கில் பாபிலோனியா நாகரீகம் பரவியிருந்தது.  
கீழ் மெசொப்பொத்தேமியாவை புகழ்பெற்ற பண்டைய பாபிலோன், ஊர், நிம்ருத், சிப்பர், நிப்பூர், லார்சா, மாரி, எப்லா போன்ற நகர இராச்சியங்கள் ஆண்டது. ஊர் நகரத்தின் கிழக்கே பண்டைய கடற்கரை துறைமுக நகரமான எரிது இருந்தது.
# மெசொப்பொத்தேமியாவின் புவியியல்

## மக்களும், மொழிகளும்

பண்டைய மெசொப்பத்தோமியா புவியியற்பரப்புகளில் சுமேரிய மொழி, அக்காதியம், இட்டைட்டு மொழி, கிழக்கு செமிடிக் மொழிகள், மேற்கு செமிடிக் மொழிகள், லூவிய மொழி, அரமேயம், ஈலமைட்டு மொழி, ஆர்மீனியம் மற்றும் பாரசீக மொழிகள் பேசிய அக்காடியப் பேரரசு, அசிரியப் பேரரசு, அகாமனிசியப் பேரரசு, எப்லா, மாரி, மித்தானி, மீடியா, பாபிலோனியப் பேரரசு விளங்கியது.
# மெசொப்பொத்தேமியாவின் புவியியல்

## இதனையும் காண்க

- மெசொப்பொத்தேமியா
- பண்டைய அண்மை கிழக்கின் நகரங்கள்
- சுமேரிய நாகரிகம்
- அக்காடிய நாகரிகம்
- சாலடிய நாகரிகம்
- பாபிலோனியா
# எண்ணிம நாணய சந்தை

/பிட்காயின் பரிமாற்றக் குறியீடு. வாங்குவோர் இடப்புறமும், விற்பவர் வலப்புறமும் குறிக்கப்பட்டுள்ளனர்]]  
**எண்ணிம நாணய சந்தை** (*CryptoCurrency Exchange*) என்பது பங்குச் சந்தை போன்று எண்ணிம நாணயங்களை வாங்க, விற்க, பரிமாற்றம் செய்யும் சந்தை ஆகும். சில நேரங்களில் உள்ளூர் பணத்தைக் கொண்டும் பரிமாற்றம் செய்ய இயலும். இச்சந்தையில் வாங்குபவரும், விற்பனை செய்பவரும் சிறு வர்த்தகக் கட்டணம், சேவைக் கட்டணம் செலுத்த வேண்டியிருக்கும்.
# எண்ணிம நாணய சந்தை

## பரவலாக்கப்பட்ட சந்தைகள்

பரவலாக்கப்பட்ட சந்தைக்கு உரிமையாளர்கள் என்று தனியாக இருப்பதில்லை. ஈத்தர்டெல்ட்டா, ஐடெக்சு, ஹடாக்சு, போன்றவை பயனர்களின் எண்ணிம நாணயங்களை சேமிப்பது இல்லை; இது சமவுரிமைப் பகிர்வு பிணைய இணைப்பில் பரிமாற்றங்களை செயல்படுத்துகிறது. பொதுவாக பாதுகாப்பு பிணக்குகள் இவ்வகையான பரவலாக்கப்பட்ட சந்தைகளை எதுவும் செய்ய இயலாது. 2018 பிற்பகுதியில் இவ்வைகயான சந்தைகள் மந்தநிலையில் உள்ளன.
# எண்ணிம நாணய சந்தை

## சில சந்தைகள்

- காயின்பேசு, காயின்பேசு ப்ரோ
- பைனான்சு
- பிட்ரெக்சு
- பிட்தம்ப் - சூன் 19, 2018 ஊடுருவலால் $32 மில்லியன் இழப்பு நேரிட்டது
- பிட்பினக்சு
- க்ரிப்டோப்பியா
- வாசிரக்சு
# காயின்பேசு

**காயின்பேசு**, (ஆங்கிலத்தில், *Coinbase*), சான் பிரான்சிஸ்கோவைத் தலமையிடமாகக் கொண்டு இயங்கும் எண்ணிம நாணய சந்தை ஆகும். இவர்கள், பிட்காயின், பிட்காயின் கேஷ், ஈத்தரீயம், ஈத்தரீயம் கிளாசிக், லைட்காயின் உள்ளிட்ட எண்ணிம நாணயங்களை சுமார் 32 நாடுகளில் உள்ளூர் பணத்திற்கு பரிமாற்றம் செய்கின்றனர். அதுமட்டுமின்றி 190 நாடுகளில் பிட்காயின் பரிவர்த்தனை மற்றும் சேமிப்பு சேவையை வழங்குகின்றனர்.
# காயின்பேசு

## வரலாறு

சூன் 2012 அன்று பிரையன் ஆர்ம்ஸ்ட்ராங், பிரெட் எஃர்சாம் ஆகியோரால் துவங்கப்பட்டது. அக்டோபர் 2012 அன்று, வங்கிகள் வாயிலாக பிட்காயின் வர்த்தகத்தை துவங்கியது.
# காயின்பேசு

## சந்தைகள்

காயின்பேசு நிறுவனம், காயின்பேசு மற்றும் காயின்பேசு ப்ரோ என இரண்டு சந்தைகளை வைத்துள்ளது. மார்சு 26, 2018 அன்று காயின்பேசு நிறுவனம் ஈஆர்சி 20 நாணயங்களை விரைவில் தங்கள் சந்தையில் களமிறக்க உள்ளதாக கூறியுள்ளது.
# லைட்காயின்

**லைட்காயின்** (*Litecoin*, எண்ணிம நாணயக் குறியீடு: **LTC** அல்லது **Ł**) ஒரு சமவுரிமைப் பகிர்வு பிணைய முறையில் இயங்கும் எண்ணிம நாணயம் ஆகும். இது ஒரு திறந்த மூல திட்டம், எம்ஐடி/எக்சு11 உரிமத்தில் வெளியடப்பட்டுள்ளது. இந்நாணயத்தின் உருவாக்கமும், பரிமாற்றமும் எந்த ஒரு உரிமையாளருமின்றி, திறந்த மூல குறியாக்கவியல் முறையில் செயல்படுத்தப்படுகிறது. லைட்காயின், அக்டோபர் 2011 அன்று பிட்காயினின் மாதிரி கொண்டு தயாரிக்கப்பட்டது, இது ஒரு ஆல்ட்காயினும் கூட. தொழில்நுட்பத்தில் இதற்கும் பிட்காயினுக்கும் வேறுபாடு இல்லை.
# லைட்காயின்

## வரலாறு

லைட்காயின் அக்டோபர் 7, 2011 அன்று கிட் ஹப் தளத்தில் சார்லீ லீ என்னும் கூகிள் நிறுவன ஊழியரால் வெளியிடப்பட்டது, இவர் காயின்பேசு நிறுவனத்தின் முன்னாள் பொறியாளர் இயக்குநரும் கூட. அக்டோபர் 13, 2011 அன்று பயன்பாட்டிற்கு வந்தது.  
மே 2017-இல், லைட்காயின் எண்ணிம நாணயங்கள் மதிப்பில் முதல் ஐந்து இடத்திற்குள் வந்தது. அதே மே மாதத்தில், 0.00000001 LTC நாணயத்தை சூரிக்கிலிருந்து சான் பிரான்சிஸ்கோவிற்கு 1 நொடிக்கும் குறைவான நேரத்தில் அனுப்ப முடிந்தது.
# ஆல்ட்காயின்

**ஆல்ட்காயின்** (*Altcoin*) என்பது பிட்காயின், தவிர உள்ள அனைத்து எண்ணிம நாணயங்களுக்கும் பொதுவாக வழங்கும் பெயர். பிட்காயின் அல்லாத நாணயங்கள், ஆங்கிலத்தில் *ஆல்டர்நேட்டிவ் காயின்* என்று வழங்குவர், அதன் சுருக்கமே ஆல்ட்காயின் ஆகும். பொதுவான பண்புகள் பிட்காயினை ஒத்து இருக்கும்; சில பண்புகள் வேறுபடும். மூல நிரல்கள் சில நேரங்களில் பிட்காயினுடையதாகவோ அல்லது சுயமாக உருவாக்கப்பட்டதாகவோ இருக்கும்.
# ஆல்ட்காயின்

## எடுத்துக்காட்டுகள்

ஈத்தரீயம், லைட்காயின், மோனேரோ, ரிப்பிள், ஈத்தரீயம் க்ளாசிக் உள்ளிட்டவை பிரபலமான ஆல்ட்காயின்கள் ஆகும்.
# எண்ணிம நாணய பணப்பை

**எண்ணிம நாணய பணப்பை** (ஆங்கிலத்தில், Cryptocurrency Wallet)என்பது எண்ணிம நாணயங்களை அணுகுவதற்கும், பரிமாற்றங்களுக்கும் பயன்படுத்தும் கருவி ஆகும். பரிமாற்றங்களுக்காகப் பொதுவில் பகிரக்கூடிய முகவரியையும், சூட்சமக்குறியீட்டு சாவியையும் உள்ளடக்கியது எண்ணிம பணப்பை ஆகும். பல பகிரக்கூடிய முகவரிகளையும் ஒரே பணப்பையில் சேமிக்க இயலும். இப்பணப்பையில் எண்ணிம நாணயங்கள் இருக்காது, அவை ப்ளாக்செயினில் சேமித்து வைக்கப்பட்டிருக்கும். இந்தப் பணப்பை வெறும் முகவரியையும் (பெறுவதற்காக), சாவியையும்(விற்பதற்காக) கொண்டுள்ளது. ஒவ்வொரு எண்ணிம நாணயமும் தனக்கான தனித்துவமிக்க சூட்சமக்குறியீட்டை வைத்திருக்கும். இச்சாவியைக் கொண்டு iஒவ்வொரு பரிமாற்றங்களையும் எண்முறைக் கையொப்பமிட முடியும், அப்போது விற்பனை/பரிமாற்றம் உறுதி செய்யப்படும்.
# கிட்ஹப்

**கிட்ஹப் ( GitHub )** என்பது இணையத்தில் மென்பொருள் உருவாக்குபவர்கள் குறியீடுகளைச் சேமிக்கவும் பகிரவும் உதவும் ஒரு பெரிய இணையதளமாகும். இது கிட் எனப்படும் பதிப்பு கட்டுப்பாட்டு அமைப்பை அடிப்படையாகக் கொண்டது.  
இது பெரும்பாலும் கணினி நிரல்களுக்காகப் பயன்படுகிறது, நிரல் திருத்தக்கட்டுப்பாடும், நிரல் மேலான்மையயும், இன்னும் பிற சேவைகளையும் அளிக்கிறது. இது பயனர் நுழைவுக் கட்டுப்பாடு, பிழை கண்காணிப்பு, திட்ட மேலான்மை, புதிய வேண்டுகோள், மற்றும் திட்டத்திற்கான விக்கி சேவையையும் வழங்குகின்றது.  
கிட்ஹப், திறந்த மூல மென்பொருள்களுக்கு இலவச சேவையையும், பிற தனியார் நிறுவனங்களுக்கு ஒரு தொகைக்கும் சேவையை வழங்குகின்றது. சூன் 2018 வரையிலும், சுமார் 28 மில்லியன் பயனர்களும் 57 மில்லியன் திட்டங்களும் கிட்ஹப்பில் உள்ளன. (இவற்றில் 28 மில்லியன் திட்டங்கள் பொதுவெளியில் உள்ளன), இதுவே உலகின் மிகப்பெரிய திறந்த மூலநிரல் வழங்குனர் ஆகும்.  
சூன் 4, 2018, மைக்ரோசாப்ட் நிறுவனம் கிட்ஹப் தளத்தை 7.5 பில்லியன் அமெரிக்க டாலருக்கு வாங்க இருப்பதாக அறிவித்து, அக்டோபர் 26, 2018 அன்று வாங்கியது.
# கிட்ஹப்

## கூட்டுப்பணி

திறந்த மூல மென்பொருள் திட்டங்களுக்கு கிட்ஹப் மிகவும் பிரபலமானது. உலகம் முழுவதும் உள்ள உருவாக்குபவர்கள் ஒரு குறிப்பிட்ட திட்டத்தில் இணைந்து பணியாற்ற இது வாய்ப்பளிக்கிறது. ஃபோர்க் (fork) மற்றும் புல் ரிக்வஸ்ட் (pull request) போன்ற அம்சங்கள் மூலம் பிற திட்டங்களில் பங்களிக்க முடியும். ஃபோர்க் என்பது ஒரு திட்டத்தின் குறியீட்டை நகல் எடுத்து சொந்த பதிப்பை உருவாக்குவதாகும். புல் ரிக்வஸ்ட் என்பது செய்த மாற்றங்களை அசல் திட்டத்தில் சேர்க்குமாறு கோருவதாகும். இது குறியீட்டு மதிப்பாய்வு (code review) செயல்முறையை எளிதாக்குகிறது. அங்கு மற்ற உருவாக்குபவர்கள் மாற்றங்களை சரிபார்த்து கருத்து தெரிவிக்கலாம்.  
நிறுவனங்களும் மென்பொருள் திட்டங்களை நிர்வகிக்க கிட்ஹப்பை பயன்படுத்துகின்றன. இது கூட்டுப்பணிக்கு மிகவும் ஏற்றது. குறியீட்டை மதிப்பாய்வு செய்யவும் சிக்கல்களைக் கண்காணிக்கவும் (issue tracking) இது கருவிகளை வழங்குகிறது. திட்ட மேலாண்மைக்கு தேவையான அம்சங்களான திட்ட பலகைகள் (project boards) மற்றும் மைல்கற்கள் போன்றவையும் இதில் உள்ளன.
# கிட்ஹப்

## செயல்பாடுகள்

கிட்ஹப்பில் ஒரு திட்டத்தை உருவாக்கும்போது அது ஒரு களஞ்சியம் (repository) என்று அழைக்கப்படுகிறது. இந்த களஞ்சியத்தில் மென்பொருளின் அனைத்து கோப்புகளும் அதன் பதிப்பு வரலாறும் சேமிக்கப்படும். உருவாக்குபவர்கள் உள்ளூர் கணினியில் குறியீட்டை உருவாக்கி பின்னர் அதை கிட்ஹப் களஞ்சியத்திற்கு கமிட் (commit) மற்றும் புஷ் (push) செய்வார்கள். கமிட் என்பது மாற்றங்களைச் சேமிக்கும் செயலாகும். புஷ் என்பது உள்ளூர் மாற்றங்களை கிட்ஹப்பிற்கு அனுப்புவதாகும்.  
மற்ற உருவாக்குபவர்கள் களஞ்சியத்தில் உள்ள மாற்றங்களை கணினிக்கு புல் (pull) அல்லது க்ளோன் (clone) செய்யலாம். க்ளோன் என்பது ஒரு களஞ்சியத்தின் முழு நகலை கணினிக்கு எடுப்பதாகும். புல் என்பது களஞ்சியத்தில் உள்ள புதிய மாற்றங்களை உள்ளூர் பதிப்புடன் புதுப்பிப்பதாகும்.  
கிட்ஹப் வெறும் குறியீட்டை சேமிப்பது மட்டுமல்லாமல், விக்கி (wiki) பக்கங்கள், பக்கங்கள் (pages) மூலம் ஆவணங்களை உருவாக்கவும், திட்டப்பணிகளைப் பற்றிய விவாதங்களை நடத்தவும் உதவுகிறது. இது கிட்ஹப் ஆக்ஷன்ஸ் (GitHub Actions) மூலம் தானியங்கு பணிப்பாய்வு (workflow automation) வசதியையும் வழங்குகிறது. இதன் மூலம் மென்பொருளை உருவாக்குதல், சோதித்தல் மற்றும் வெளியிடுதல் போன்ற பணிகளை தானியக்கமாக்க முடியும்.
# வான் லியூசென் வினை

**வான் லியூசென் வினை** *(Van Leusen reaction)* என்பது ஒரு கீட்டோன், தொலுயீன்சல்போனைல்மெத்தில் ஐசோசயனைடுடன் வினைபுரிந்து ஒரு நைட்ரைலை உருவாக்குகின்ற வினையாகும். 1977 ஆம் ஆண்டு இவ்வினையைக் குறித்து முதன்முதலில் வான் லியூசெனும் அவருடன் இணைந்து பணியாற்றிய சகதொழிலாளர்களும் விவரித்தனர் . வான் லியூசென் வினையில் கீட்டோன்களுக்குப் பதிலாக ஆல்டிகைடுகளைப் பயன்படுத்தினால் குறிப்பாக ஆக்சசோல்களும் இமைடசோல்களும் கிடைக்கின்றன.
# வான் லியூசென் வினை

## வினைவழிமுறை

தொலுயீன்சல்போனைல் மெத்தில் ஐசோசயனைடின் புரோட்டான் நீக்கத்துடன் இவ்வினைவழி முறையின் தொடக்கம் அமைகிறது. இதனால் சல்போன் மற்றும் ஐசோசய்னைடு குழுக்கள் இரண்டும் எலக்ட்ரான் திரும்பப்பெறும் விளைவுக்கு உட்படுகின்றன. இதனைத் தொடர்ந்து கார்பனைல் குழுவின் மீதான தாக்குதல் பால்டுவின் விதிகளை பின்பற்றும் 5-அக-மூலைவிட்ட வளையமாதல் வினையால் நிகழ்ந்து 5 உறுப்பினர் வளையமாகிறது.  
வினையின் தளப்பொருள் ஆல்டிகைடாக இருக்கும் நிகழ்வில் விடுபடும் குழு தொலுயீன்சல்போனைல் குழு உடனடியாக உருவாகி நீக்கமடைகிறது. ஆக்சசோல் மூலக்கூறு விளைபொருளாக உருவாகிறது.  
ஒருவேளை ஆல்டிகைடு ஓர் அமீனுடன் ஒடுக்க வினைபுரிந்து உருவாகும் ஆல்டிமைன் தளப்பொருளாகப் பயன்படுத்தப்பட்டால் மேற்கண்ட அதேவினை நிகழ்ந்து இமைடசோல்கள் உருவாகின்றன  
தளப்பொருளாக கீட்டோன்கள் பயன்படுத்தப்பட்டால் நீக்கவினை நிகழ்வதில்லை. மாறாக, அமைப்பு மாற்றியனாகும் செயல்முறை நிகழ்ந்து ஓர் இடைநிலைப்பொருள் உருவாகிறது. இதனைத் தொடர்ந்து வளையத்திறப்பு செயல்முறையும் தொலியீன்சல்போனைல் நீக்கமும் நிகழ்ந்து என்-பார்மைலேற்ற ஆல்க்கீனிமைன் உருவாகிறது. பின்னர் ஒர் அமிலத்தன்மை ஆல்ககாலால் கரைப்பானாற்பகுப்புக்கு உட்படுத்தப்பட்டு நைட்ரைல் விளைபொருள் உருவாகிறது.  
.
# ரிப்பிள்

**ரிப்பிள்** (ஆங்கிலத்தில் Ripple எண்ணிம நாணயக் குறியீடு: XRP), ஒரு நிகழ்நேர பெருந்திரள் தீர்வு ஆகும். இது ரிப்பிள் லேப்சு இன்க்., நிறுவனத்தின் வெளிநாட்டுப் பரிமாற்றச் சந்தையும், வெளிநாடுகளுக்கு பணம் அனுப்பும் இணையமும் ஆகும். ரிப்பிள், விரவல் கணினி செய்முறையில் திறந்த மூல மென்பொருளை அடிப்படையாகக்கொண்டு இயங்கும் இணைய நெறிமுறை ஆகும். இது உள்ளூர் பணத்தையும், எண்ணிம நாணயத்தையும், விளைபொருளையும், அல்லது இதற்கு ஈடான பொருட்களையும் பரிமாற்றம் செய்யும் வர்த்தக நிறுவனம். 2012-ம் ஆண்டு வெளியான ரிப்பிள், "பாதுகாப்பாகவும், விரைந்தும் உலகம் முழுவதும் அனைத்து விதமான அளவிலும், கிட்டத்தட்ட இலவசமாக பரிமாற்றம் செய்ய உதவும் கருவியாகும்."
# ரிப்பிள்

## ஒப்பந்தங்கள்

பல நிறுவனங்கள் ரிப்பிளுடன் இணைந்து ஒப்பந்தங்களும், சோதனை முயற்சிகளிலும் ஈடுபட்டுள்ளன.
| சோதனை முயற்சி (பொதுமக்களுக்குத் தெரிந்து) | Aeon Bank • Aomori Bank • Ashikaga Bank • Australia and New Zealand Banking Group (ANZ) • Awa Bank • Bank of England • Bank of the Ryukyus • Bank of Yokohama • Chiba Bank • Chugoku Bank • Commonwealth Bank of Australia • Daiwa Next Bank • DBS Group Holdings • Fukui Bank • Gunma Bank • Hachijuni Bank • Hiroshima Bank • Hokuriku Bank • Hyakugo Bank • Iyo Bank • Juroku Bank • Keiyo Bank • Michinoku Bank • Mizuho Financial Group • Musashino Bank • Nishi-Nippon City Bank • North Pacific Bank • Oita Bank • Orix Bank Corporation • Resona Bank • Royal Bank of Scotland (RBS) • San-in Godo Bank • SAP • SBI Sumishin Net Bank • Senshu Ikeda Bank • Seven Bank • Shimizu Bank • Shinkin Central Bank • Shinsei Bank • Sikoku Bank • Sony Bank • Sumitomo Mitsui Trust Bank • Suruga Bank • The 77 Bank • The Daishi Bank • The Nomura Trust & Banking Co. • Tochigi Bank • Toho Bank • Tokyo Star Bank • Tsukuba Bank • Western Union • Yachiyo Bank • Yamagata Bank • Yamaguchi Bank | } |
| --- | --- | --- |
# போதமலை

**போதமலை** (*Bodhamalai*) என்பது தமிழ்நாட்டின் நாமக்கல் மாவட்டத்தில் உள்ள ஒரு மலை ஆகும்.
# போதமலை

## புவியியல்

போதமலை என்பது கொல்லி மலையின் ஒரு கிளை ஆகும். இது கிழக்கு-மேற்குத் திசையில் ஜாருகு மற்றும் கொல்லி மலைகளுக்கு இடையில் 12 கி. மீ. தொலைவில் உள்ளது. இதன் உயரம் 800 மீட்டர் முதல் 1200 மீட்டர் வரை இருக்கும்.  
கீழூர், மேலூர், கெட்டமலை ஆகியவை போதமலை மலைப்பகுதிகளில் சில ஆகும். போதமலை என்பது தமிழ்நாட்டின் சேலம் மாவட்டம், நாமக்கல் மாவட்டத்தில் உள்ள கிழக்குத் தொடர்ச்சி மலையின் ஒரு பகுதியாகும். போதமலைக்கு தெற்கே நாற்பது கிலோமீட்டர் தொலைவில் கொல்லி மலை அமைந்துள்ளது. சேலம் மாவட்டத்தின் ஏற்காடு அல்லது சேர்வராயன் மலைகள் போதமலையிலிருந்து வடக்கே எழுபது கிலோமீட்டர் தொலைவில் அமைந்துள்ளது. போதமலைக்கு தெற்கே இருபது கிலோமீட்டர் தொலைவில் அருகிலுள்ள நகரம் இராசிபுரம் ஆகும்.சேலம், போதமலையிலிருந்து வடக்கே நாற்பத்து நான்கு கிலோமீட்டர் தொலைவில் அமைந்துள்ளது. மாவட்டத்தின் தலைநகரான நாமக்கல், போதமலையிலிருந்து தெற்கே நாற்பத்தெட்டு கிலோமீட்டர் தொலைவில் அமைந்துள்ளது. மேட்டாலா, போதமலையிலிருந்து கிழக்கே இருபத்தி ஒரு கிலோமீட்டர் தொலைவில் அமைந்துள்ளது. வெண்ணந்தூர் போதமலைக்கு மேற்கே முப்பது கிலோமீட்டர் தொலைவில் அமைந்துள்ளது. இங்கு மலைவாழ் பழங்குடியினர் மிகக் குறைவாகவே வாழ்கின்றனர். இவர்கள் அனைவரும் கொல்லி மலையிலிருந்து இடம்பெயர்ந்து இங்கு வாழ்கின்றனர். இப்பகுதியில் பேருந்து வசதி இல்லை. நடந்தே செல்ல வேண்டும்.
# போதமலை

## மூலிகைத் தாவரங்கள்

போதமலை பகுதியில் பல வகையான மூலிகைத் தாவரங்கள் வளர்கின்றன. உள்ளூர் மக்கள் மூலிகைத் தாவரங்களின் இலை, வேர், கிழங்கு, தண்டு, மூலிகை தாவரத்தின் மேலோடு ஆகியவற்றை விற்கிறார்கள்.
# போதமலை

## மக்கள்தொகை

பழங்குடியினர் கீழூர், மேலூர், கேதமலை குக்கிராமங்களில் வாழ்கின்றனர். விவசாயம் மற்றும் கால்நடை வளர்ப்பு இவர்களின் முக்கிய தொழிலாகும்.
# போதமலை

## நிர்வாகம்

இப்பகுதி நாமக்கல் மாவட்டத்தில் உள்ள இராசிபுரம் வட்டம், இராசிபுரம் சட்டமன்றத் தொகுதியின் கீழ் வருகிறது.
# மெட்டாலா

**மெட்டாலா** என்பது இந்தியாவின், தமிழ்நாடு மாநிலத்தில், நாமக்கல் மாவட்டத்தில், நாமகிரிப்பேட்டை ஒன்றியத்தில் அமைந்துள்ள ஒரு கிராமம் ஆகும்.
# மெட்டாலா

## அமைவிடம்

இக்கிராமமானது நாமகிரிப்பேட்டை ஒன்றியத்திற்கு உட்பட்ட, கார்கூடல்பட்டி ஊராட்சியின் கீழ் உள்ளது. இவ்வூர் நாமக்கல் மாவட்டம் மற்றும் சேலம் மாவட்டம் எல்லைப்பகுதியில் அமைந்துள்ளது. கிழக்கே தம்மம்பட்டி ஊராட்சி ஒன்றியமும், இராசிபுரம் ஊராட்சி ஒன்றியமும், வடக்கே வாழப்பாடி மற்றும் பெத்தநாயக்கன்பாளையம் ஊராட்சி ஒன்றியமும் இவ்வூரைச் சுற்றி அமைந்துள்ளது. இவ்வூர் மாவட்ட தலைநகர் நாமக்கலில் இருந்து வடக்கே 41 கிலோமீட்டர் தொலைவில் அமைந்துள்ளது. மேலும் நாமகிரிப்பேட்டையிலிருந்து வடகிழக்கே ஏழு கிலோமீட்டர் தொலைவில் உள்ளது. மாநில தலைநகர் சென்னை இங்கிருந்து வடகிழக்கே 315 கிலோமீட்டர் தொலைவில் உள்ளது.
# மெட்டாலா

## நிலவியல்

கொல்லிமலை இருக்கும் இடம்]]  
மெட்டாலா கிராமத்தின் ஆள்கூறுகள் ஆகும். மெட்டாலா மேட்டு வழித்தடம் போதமலையின் கிழக்கு சரிவில் அமைந்துள்ளது. வடக்கு மற்றும் மேற்கே போதைமலை அமைந்துள்ளது. இந்த மலையில் பழங்குடியின மக்கள் பெருமளவில் வாழ்ந்து வருகின்றனர். இங்கு நடுக்காடு, தெற்குகாடு, குறிஞ்சூர், கீழூர், மேலூர், கெடமலை போன்ற கிராமங்கள் உள்ளன. இந்த மலையில் பிரதானமான தொழிலாக விவசாயம் செய்துவருகின்றனர். இந்த மலைக்குச் செல்ல சாலை வசதி இல்லாததால் மிகவும் பின்தங்கிய நிலையிலேயே இப்பகுதி உள்ளது. தேர்தல் காலங்களில் வாக்குப் பதிவு இயந்திரங்கள் போன்றவை இங்கு தலைச்சுமையாகவே கொண்டு செல்லப்பட்டு வருகிறது. இதனால் இந்த மலைக்கு சாலை வசதி ஏற்படுத்த வேலைகள் நடந்து வருகின்றன. தெற்கே கொல்லிமலை அமைந்துள்ளது. மெட்டாலா கால்வாய் போதைமலைத் தொடரின் கிழக்குச் சரிவிலிருந்து மெட்டாலாவிற்கு வடக்கே மேற்கிலிருந்து கிழக்காக செல்கிறது.
# மெட்டாலா

## அருகில் உள்ள கிராமங்கள்

1. எம்.ஜி.ஆர் நகர்
1. கல்லாத்துக்காடு
1. ராஜபாளையம்
1. நெய்காத்துகுட்டை
1. குரங்காத்துபள்ளம்
1. பெருமாள் கோவில்காடு
1. கார்கூடல்பட்டி
1. பி.கணவாய்ப்பட்டி
1. கப்பலூத்து
1. குட்டைக்காடு
1. நாரைக்கிணறுபிரிவு
1. பிலிப்பாகுட்டை
1. செல்லியாயிபாளையம்
1. உடையார்பாளையம்
1. அட்டக்கலகாடு
1. கருங்குட்டைகாடு
1. கே.கணவாய்ப்பட்டி
1. மலையாளப்பட்டி
1. ஒண்டிகடை
1. ஒன்பதாம்பாளிக்காடு
1. பெத்தநாய்க்கன்பட்டி
1. சம்பாபாலிபுதூர்
1. செம்மண்காடு
1. விலாங்குட்டை
1. சின்ன மதுரை
1. நீலக்காரதெரு
1. கோணப்பாதை
1. சாம்பக்குழிகாடு
# மெட்டாலா

## மொழி

வட்டார மற்றும் வழக்கு மொழி தமிழ்மொழி ஆகும். இதுவே மாநிலத்தின் ஆட்சி மொழியாகவும் மக்களின் பேச்சு மொழியாகவும் உள்ளது.
# மெட்டாலா

## இடங்கள்

- மெட்டாலா ஆஞ்சநேயர் ஆலயம்
- போதமலை
- மெட்டாலா கால்வாய்
- ஆனந்தி அம்மன் கோவில்
- மாரியம்மன் கோவில் மெட்டாலா
- கொல்லிமலை
- லயோலா கலை மற்றும் அறிவியல் கல்லூரி
- வஷிஷ்ட நதி
- அனக்காடு ஆறு
# மெட்டாலா

## வேளாண்மை

மெட்டாலா கால்வாயின் மூலம் பெறப்பட்ட கால்வாய் பாசனம் மூலம் வேளாண்மை நடைபெறுகிறது. இப்பகுதியில் மஞ்சள் பயிரிடப்படுகிறது.
# மெட்டாலா

## அரசியல் மற்றும் நிர்வாகம்

மெட்டாலா இராசிபுரம் சட்டமன்ற தொகுதிக்கும், நாமக்கல் நாடாளுமன்ற தொகுதிக்கும் உட்பட்டதாகும். தற்போழுது அனைத்து இந்திய அண்ணா திராவிட முன்னேற்ற கழகத்தை சேர்ந்த நாடாளுமன்ற உறுப்பினர் பி.ஆர். சுந்தரம் அவர்கள் செயல்பட்டு வருகிறார்.
# மெட்டாலா

## போக்குவரத்து

### பேருந்து போக்குவரத்து

மெட்டாலா மேட்டு வழித்தடத்தில் இராசிபுரம் மற்றும் ஆத்தூர் மார்கங்களாக தமிழ்நாடு அரசு பேருந்து கழகம் சார்பாகவும், தனியார் பேருந்து அமைப்புகள் மூலமாக தொலைதூர மற்றும் நகர பேருந்துகள் இயக்கப்படுகின்றன.
மெட்டாலாவிலிருந்து ஆத்தூர் கிழக்கே முப்பத்திநான்கு கிலோமீட்டர் தொலைவில் உள்ளது. மெட்டாலாவிலிருந்து இராசிபுரம் மேற்கே இருபத்திஐந்து கிலோமீட்டர் தொலைவில் உள்ளது. மெட்டாலாவிலிருந்து தம்மம்பட்டி தெற்கே இருபத்தி ஒரு கிலோமீட்டர் தொலைவில் உள்ளது. மெட்டாலாவிலிருந்து வாழப்பாடி பத்தொன்பது கிலோமீட்டர் தொலைவில் உள்ளது.
# மெட்டாலா

## போக்குவரத்து

### இரயில் போக்குவரத்து

அருகில் உள்ள இரயில் நிலையங்களான சேலம் சந்திப்பு தொடருந்து நிலையம் மெட்டாலாவிலிருந்து வடமேற்கே ஐம்பத்திரண்டு கிலோமீட்டர் தொலைவில் உள்ளது. மற்றும் இராசிபுரம் தொடர்வண்டி நிலையம் மெட்டாலாவிலிருந்து மேற்கே இருபத்திரண்டு கிலோமீட்டர் தொலைவில் உள்ளது.
# விக்கிப்பீடியா:ஆசிய மாதம்/2018/தலைப்புகள்

**விக்கிப்பீடியா ஆசிய மாதம் 2018** தொடர்தொகுப்புப் போட்டிக்கு விரிவாக்க வேண்டிய கட்டுரைகளின் பட்டியல். ஆங்கில விக்கியின் பகுப்புகள் கீழே கொடுக்கப்பட்டுள்ளன, இவற்றிலிருந்து மட்டுமே பயனர்கள் தலைப்புகளைத் தேர்வு செய்ய வேண்டும்.  
ஆசிய மக்கள்</br>
ஆசியா</br>
ஆசிய இலக்கியம்</br>
ஆசியப் பெண்கள் </br>
ஆசிய கலைகள்  
ஆசியாவின் வரைகதைகள்  
ஆசிய காய்கறிகள்  
கிழக்காசிய மதங்கள்  
ஆசிய எட்டுக்கால் பூச்சி வகைகள்  
தென் ஆசியாவின் பறவை மற்றும் விலங்கினங்கள்  
ஆசியாவின் சமூகங்கள்  
ஆசிய உடைகளின் வரலாறு  
ஆசிய உணவுகள்  
கிழக்காசியாவின் அலங்காரங்கள்
# எக்சுவீடியோசு

**எக்ஸ்வீடியோஸ்** (*Xvideos*) என்பது உலகின் மிகப்பெரிய ஆபாச காணொலி பகிர்வு மற்றும் பார்க்கும் வலைத்தளங்களில் ஒன்றாகும். இது டபில்யூ ஜி ஸீ ஸட் ஹோல்டிங் என்னும் நிறுவனத்தால் இயக்கப்படுகிறது. அக்டோபர் 24, 2018 ஆம் தேதியன்று எடுக்கப்பட்ட கணக்கீட்டின் படி, உலகிலேயே அதிகளவில் பார்க்கப்பட்ட பிரபலமான வலைத்தளத்தில், இது 29 ஆவது இடத்தில் உள்ளது.
# எக்சுவீடியோசு

## வரலாறு

எக்ஸ்வீடியோஸ் ஆபாச ஊடக வலைதளமாகும். இது வயது வந்தோருக்கான உள்ளடக்கத்தை அணுகும் வலைத்தள வகையாகும். இதில் காணொலிக்களை பதிவேற்றம் மற்றும் பதிவிறக்கம் செய்ய இந்த வலைதளத்தில் கணக்கு ஒன்று இருந்தால் மட்டுமே முடியும். 2012இல் இவ்வலைதளத்தை, உலகலவில் மாதத்திற்கு 440 கோடி பேரால் பார்க்கப்பட்டது.
# எக்சுவீடியோசு

## இந்தியாவில் தடை

இந்தியாவில் இந்த வலைதளத்தை அக்டோபர் 2018 அன்று, ஜியோ நிறுவனம் தடை செய்துள்ளது. அதாவது ஜியோ தொலைத்தொடர்பை பயன்படுத்தும் எவராலும், இந்த வலைதளத்தை பார்வையிட முடியாது. இந்த மாதிரியான வலைத்தளத்தை முற்றிலும் ஒழிக்க மைய அரசு முயற்சி செய்துவருகிறது.
# எக்சுவீடியோசு

## தடை செய்யப்பட்ட நாடுகள்

### மலேஸியா

2015 ஆம் ஆண்டில், மலேஸிய அரசாங்கம் தொலைத்தொடர்பு மற்றும் பல்லூடகம் சட்டத்தை மீறியதற்காக, இவ்வலைதளத்தை தடை செய்தது. இச்சட்டமானது இலக்கமுறையில் விநியோகிக்கப்படும் "ஆபாச உள்ளடக்கத்தை" தடை செய்கிறது.
# எக்சுவீடியோசு

## தடை செய்யப்பட்ட நாடுகள்

### பிலிப்பீன்சு

ஜனவரி 14, 2017 அன்று, பிலிப்பீன்ஸ் குடியரசரான ரொட்ரிகோ துதெர்த்தெ என்பவர் இவ்வலைதளத்தை, குடியரசு சட்டம் 9775 அல்லது ஆபாசத்திற்கு எதிரான குழந்தைப் பாதுகாப்பு சட்டத்தின் கீழ் தடை செய்தார்.
# விக்கிப்பீடியா:ஆசிய மாதம்/2018/நேரடி சந்திப்பு

**விக்கிப்பீடியா ஆசிய மாதம் 2018** தொகுப்பிற்காக நேரடி சந்திப்பு நடத்தத் திட்டமிடப்பட்டுள்ளது.
# விக்கிப்பீடியா:ஆசிய மாதம்/2018/நேரடி சந்திப்பு

## இடம்

கட்டற்ற மென்பொருள் அறக்கட்டளை தமிழ்நாடு (FSFTN)  
எண்: 5/350, பழைய மகாபலிபுரம் ரோடு,  
தம்பிவிலாஸ் உணவகம் எதிரில்,  
நேரு நகர்,  
துறைப்பாக்கம்,  
சென்னை - 600097.  
நிகழ்வு விவரங்களை இங்கே காணலாம்
# விக்கிப்பீடியா:ஆசிய மாதம்/2018/நேரடி சந்திப்பு

## நாள்

- நவம்பர் மாதம் 25 ஆம் திகதி ஞாயிற்றுக்கிழமை அன்று நடைபெறும்.
# விக்கிப்பீடியா:ஆசிய மாதம்/2018/நேரடி சந்திப்பு

## பங்குபெற விரும்பும் பயனர்கள்

1. --நந்தினிகந்தசாமி (பேச்சு) 13:34, 4 நவம்பர் 2018 (UTC)
1. த.சீனிவாசன் (பேச்சு) 12:59, 9 நவம்பர் 2018 (UTC)
1. --உமாசங்கர் (பேச்சு) 12:26, 14 நவம்பர் 2018 (UTC) - எனது அலுவலகப் பணியின் காரணமாக என்னால் கலந்து கொள்ள முடியவில்லை என்பதை வருத்தத்துடன் தெரிவித்துக்கொள்கிறேன். நன்றி!! --உமாசங்கர் (பேச்சு) 06:17, 26 நவம்பர் 2018 (UTC)
1. பாலாஜி (பேச்சு) (கட்டற்ற மென்பொருள் அறக்கட்டளை தமிழ்நாடு)
# நாமக்கல் தொடருந்து நிலையம்

**நாமக்கல் தொடருந்து நிலையம்** (*Namakkal railway station*, நிலையக் குறியீடு:*NMKL*) இந்தியாவின், தமிழ்நாட்டிலுள்ள, நாமக்கல் நகரில் உள்ள ஒரு தொடருந்து நிலையமாகும். இந்த நிலையம் புதிதாக உருவாக்கப்பட்ட சேலம் - கரூர் பாதையில் இருக்கும் ஒரு நிலையமாகும். இது மே 2013 ஆம் ஆண்டு முதல் செயல்படத் தொடங்கியது. இந்த நிலையம் இந்திய இரயில்வேயின், தெற்கு இரயில்வே மண்டலத்தால் இயக்கப்படும், சேலம் தொடருந்து கோட்டத்தின் கீழ் செயல்படுகிறது. இது கரூர் - சேலம் வழிதடத்தில் உள்ள ஒரு முக்கியமான நிலையம். பெங்களூரு, மைசூர், சென்னை ஆகிய பகுதிகளுக்கு தினசரி தொடருந்துகளும், ராமேஸ்வரம் மற்றும் நாகர்கோயில் ஆகிய பகுதியில் இருந்து வாராந்திர தொடருந்துகளும் இயக்கப்படுகிறது.
# நாமக்கல் தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, நாமக்கல் தொடருந்து நிலையத்தை புதுப்பிக்கும் பணிக்கு 13.28 கோடி ரூபாய் ஒதுக்கப்பட்டுள்ளது.
# நாமக்கல் தொடருந்து நிலையம்

## போக்குவரத்து

இந்த நிலையம் வழியாக செல்லும் அனைத்து தொடருந்துகளும் நிறுத்தப்படுகிறது.
# நாமக்கல் தொடருந்து நிலையம்

## இயக்கப்படும் தொடருந்துகள்

### தினசரி தொடருந்துகள்

**கரூரை நோக்கி செல்லும் தொடருந்துகள்**  
- 76855 - சேலம் - கரூர் பயணிகள் தொடருந்து (காலை)
- 76801 - சேலம் - கரூர் பயணிகள் தொடருந்து (மதியம்)
- 76857 - சேலம் - கரூர் பயணிகள் தொடருந்து (மாலை)
- 22651 - சென்னை சென்ட்ரல் - பாலக்காடு அதிவிரைவுத் தொடருந்து
- 17235 - பெங்களூர் - நாகர்கோயில் விரைவுத் தொடருந்து
- 16353 - காச்சிக்குடா - நாகர்கோயில் வாராந்திர விரைவுத் தொடருந்து
- 12689 - சென்னை சென்ட்ரல் - நாகர்கோயில் வாராந்திர விரைவுத் தொடருந்து
- 16734 - ஒக்கா - இராமேஸ்வரம் வாராந்திர விரைவுத் தொடருந்து
- 22497 - ஸ்ரீ கங்காநகர் - திருச்சிராப்பள்ளி
- 16339 - மும்பை - நாகர்கோயில் விரைவுத் தொடருந்து
- 11021 - தாதர் - திருநெல்வேலி சாளுக்யா விரைவுத் தொடருந்து  
**சேலம் நோக்கி செல்லும் தொடருந்துகள்**  
- 76856- கரூர் - சேலம் பயணிகள் தொடருந்து (காலை)
- 76802 - கரூர் - சேலம் பயணிகள் தொடருந்து (மதியம்)
- 76858 - கரூர் - சேலம் பயணிகள் தொடருந்து (மாலை)
- 22652 - பாலக்காடு - சென்னை சென்ட்ரல் அதிவிரைவுத் தொடருந்து
- 17236 - நாகர்கோயில் -பெங்களூர் விரைவுத் தொடருந்து
- 16354 - நாகர்கோயில் - காச்சிக்குடா வாராந்திர விரைவுத் தொடருந்து
- 12690 - நாகர்கோயில் - சென்னை சென்ட்ரல் வாராந்திர விரைவுத் தொடருந்து
- 16733 - இராமேஸ்வரம் - ஒக்க வாராந்திர விரைவுத் தொடருந்து
- 22498 - திருச்சிராப்பள்ளி - ஸ்ரீ கங்காநகர்
- 16340 - நாகர்கோயில் - மும்பை விரைவுத் தொடருந்து
- 11022 - திருநெல்வேலி - தாதர் சாளுக்யா விரைவுத் தொடருந்து
# நாமக்கல் தொடருந்து நிலையம்

## இயக்கப்படும் தொடருந்துகள்

### சிறப்பு தொடருந்துகள்

**கரூரை நோக்கி செல்லும் தொடருந்துகள்**  
- 01704 - ஜபல்பூர் - திருநெல்வேலி அதிவிரைவுத் தொடருந்து  
**சேலம் நோக்கி செல்லும் தொடருந்துகள்**
- 01703 - திருநெல்வேலி - ஜபல்பூர் அதிவிரைவுத் தொடருந்து
# கெய்ரோ திரைப்பட உயர்கல்வி நிறுவனம்

**கெய்ரோ திரைப்பட உயர்கல்வி நிறுவனம்** (*Cairo Higher Institute of Cinema*) 1957 ஆம் ஆண்டு தொடங்கப்பட்டது. இக்கல்வி தொடர்பாக மத்திய கிழக்கு நாடுகள் மற்றும் ஆப்பிரிக்க நாடுகளில் தொடங்கப்பட்ட முதலாவது நிறுவனம் இதுவாகும். பண்பாட்டு அமைச்சகத்துடன் இந்நிறுவனம் இணைக்கப்பட்டுள்ளது. திரைப்படக் கல்லூரிகள் மற்றும் திரைப்பட நிறுவனங்களுக்கான அனைத்துலக அமைப்பில் இந்நிறுவனமும் ஓர் உறுப்பினர் ஆகும். பல ஆண்டுகளாக இந்நிறுவனம் பல சர்வதேச விழாக்களில் பங்குபெற்று பல விருதுகளும் கௌரவ சான்றிதழ்களும் பெற்றுள்ளது. இளங்கலை பட்டம் தவிர திரைப்படம் குறித்த முதுகலை மற்றும் முனைவர் பட்டங்களுக்கான கல்வியை அளித்து அதற்கான பட்டங்களையும் இந்நிறுவனம் வழங்குகிறது.
# காஷ்மீரிகள்

**காஷ்மீரிகள்** (کٲشِر لۄکھ) என்பவர்கள் காஷ்மீரக பள்ளத்தாக்கில் வாழும் காஷ்மீரி, தாத்ரிக் மொழியை தாய் மொழியாக கொண்ட மக்கள் ஆவர்.
சம்முகாஷ்மீரின் செனாப் பிராந்தியத்தின் தோடா, ரம்பன், பதர்வா, கிஷ்த்வார் மாவட்டங்களிலும் நீலம் மற்றும் லீபா பள்ளத்தாக்கு பகுதியிலும் காஷ்மீரிகள் செறிந்து வாழ்கின்றனர், பெரும்பாலானோர் இசுலாம் மதத்தை சேர்ந்தவர்களாவர். குறிப்பிடத்தக்க அளவில்
இந்து காஷ்மீரிகளும் வாழ்கின்றனர்.
# காஷ்மீரிகள்

## தோற்றம்

ஆய்வாளர்களின் கூற்றின்படி காஷ்மீரிகள் மத்திய ஆசியாவில் இருந்து புலம் பெயர் இந்தோ ஆரியர் பிரிவினர் என்றும் சிலர் தென் இந்திய பகுதியில் இருந்து குடியேரியவர்கள் என்றும் குறிப்பிடுகின்றனர் .  
ஆர்கே பர்மு என்ற அறிஞர் கூற்றின் படி காஷ்மீரிகள் யூத இனத்தை சேர்ந்தவர்கள் என்றும் பல்வேறு ஒற்றுமைகள் இருப்பதாகவும் தெரிவித்தார் எனினும் இக்கருத்தை பெரும்பாலான அறிஞர்கள் மறுக்கின்றனர்.
# காஷ்மீரிகள்

## வரலாறு

### இந்து மற்றும் புத்தர்களின் ஆட்சி

இந்து மதத்தின் வர்ணாசிரம கோட்பாடுகளால் சாதிய பாகுபாடுகள் காரணமாக ஒடுக்கப்பட்ட நிலையில் இருந்த மக்கள் மூன்றாம் நூற்றாண்டில் அசோகரின் காலத்தில் காஷ்மீரிகள் புத்த மதத்தை ஏற்றனர்
# காஷ்மீரிகள்

## வரலாறு

### இசுலாம் வருகை ஷா மிர் வம்சம் (1320–1580)

காஷ்மீரகத்தில் 1320ம் ஆண்டில் ஆட்சியாளர் சையித் பிலால் ஷா அவர்கள் இசுலாத்தை ஏற்றுக்கொண்ட முதல் அரசர் ஆவார் கிபி 1339ல் ஷா மிர் என்பவர் மூலம் அவ்வம்சம் தோற்றுவிக்கப்பட்டது இக்கால கட்டத்தில் இசுலாம் தீவிரமாக ஏற்றுக்கொள்ளப்பட்டது .
# காஷ்மீரிகள்

## வரலாறு

### முகலாயர் ஆட்சி (1580–1750)

பேரரசர் அக்பர் காலத்தில் காசுமீர் பள்ளத்தாக்கு படையெடுக்கப்பட்டு வெற்றி கொள்ளப்பட்டது முகலாயர் படையில் காஷ்மீரிகள் குறிப்பிடத்தக்க பங்காற்றினர் .
# காஷ்மீரிகள்

## வரலாறு

### சீக்கியர் ஆட்சி (1799–1849)

காஷ்மீர் பகுதிகளை ஆண்ட சீக்கிய பேரரசர் ரஞ்சித் சிங் 1839-இல் மறைவுக்குப் பின்னர் சீக்கியப் பேரரசு பலமிழந்தது. இதனை பயன்படுத்தி, இந்தியாவில் கம்பெனி ஆட்சியினர் சீக்கியர்களுக்கு எதிராக 1845ஆம் ஆண்டில் நடந்த முதலாம் ஆங்கிலேய-சீக்கியப் போரில் சீக்கியர்கள் தோற்றனர். மீண்டும் 1849ஆம் ஆண்டில் நடந்த இரண்டாம் ஆங்கிலேய-சீக்கியப் போரில் தோல்வியுற்ற சீக்கியப் பேரரசு கலைக்கப்பட்டது.
# காஷ்மீரிகள்

## வரலாறு

### ஜம்மு காஷ்மீர் இராச்சியம் (1849- 1948)

கிழக்கிந்திய கம்பெனி ஆட்சியாளர்களால் சீக்கியப் பேரரசிடமிருந்து கைப்பற்றிய காஷ்மீர், லடாக், ஜில்ஜிட்-பால்டிஸ்தான் போன்ற பகுதிகளை 1849-இல் ஜம்முவின் டோக்ரா வம்ச மன்னர் குலாப் சிங்கிடம் (1792–1857) 7,50,000 நானக்சாஹீ ரூபாய்க்கு மாற்றித் தரப்பட்டது. ஆங்கிலேயர்களிடமிருந்து வாங்கிய பகுதிகளைக் கொண்டு டோக்ரா வம்சத்தினர் ஜம்மு காஷ்மீர் இராச்சியத்தை நிறுவினர்.
# காஷ்மீரிகள்

## வரலாறு

### ஜம்மு காஷ்மீர் ஒப்பந்தம் 1947

26 அக்டோபர் 1947-இல் ஜம்மு காஷ்மீர் இராச்சியத்திற்கும், இந்திய அரசுக்கும் இடையே ஏற்பட்ட ஜம்மு காஷ்மீர் இணைப்பு ஒப்பந்தப்படி, காஷமீரிகள் வாழ்ந்த பகுதிகள் இந்தியாவுடன் இணைந்தது.
# காஷ்மீரிகள்

## கலாச்சாரம்

### உணவு

பண்டைய காலத்தில் அரிசி மற்றும் மாமிசம் பிரதான உணவாக இருந்துள்ளது தற்போது வரை இறைச்சி உணவு பிரதானமாகும் பசுந்தேனீருடன் பாதாம் விழாக்களில் பரிமாறப்படுகிறது.
# காஷ்மீரிகள்

## கலாச்சாரம்

### மொழி

காஷ்மீரி மற்றும் தாத்ரிக் மொழி இம்மக்களால் பேசப்படுகிறது .தாத்ரிக் மொழி இலக்கன வடிவில் உள்ள ஒரே காஷ்மீரிய மொழியாகும் 2001ம் ஆண்டு இந்திய கணக்கின்படி 55 லட்சத்திற்கும் அதிகமான காஷ்மீரிகளால் பேசப்படுவதாக தெரிவிக்கப்பட்டுள்ளது.
# கபிசா மாகாணம்

**கபிசா** (*Kapisa* (பஷ்தூ/பாரசீகம்: کاپيسا) என்பது ஆப்கானிஸ்தானின் முப்பத்தி நான்கு மாகாணங்களில் ஒன்றாகும். இது நாட்டின் வடகிழக்குப் பகுதியில் அமைந்துள்ளது.கபிசாவின்அதிகாரப்பூர்வ மக்கள் தொகைக் கணக்கு இல்லை என்றாலும் கபிசாவின் மக்கள் தொகை 364,900 என மதிப்பிடப்பட்டுள்ளது.இந்த மாகாணமானது 1,842&nbsp;கி.மீ.² பரப்பளவைக் கொண்டு நாட்டின் மிகச் சிறிய மாகாணமாக உள்ளது.இருப்பினும் இது காபுல் மாகாணத்தைப் போன்று மிகவும் மக்கள் அடர்த்தி நிறைந்த ஒரு மாகாணமாகும்.மாகாணத்தின் தலைநகராகமஹ்மூத்-இ-ராக்கி உள்ளது.கபிசா மாகாணத்தின் மிகப்பெரிய நகரமும், மாவட்டமும் நைஜிர்ப் நகராகும்.
# கபிசா மாகாணம்

## வரலாறு

கி.மு ஐந்தாம் நூற்றாண்டின் இந்திய அறிஞர் பாணினி எழுதியவற்றில் கபீசா குறித்து பழங் குறிப்புகள் காணப்படுகின்றன. கபிசா இராச்சியத்தின் நகரான கப்சிசி, (தற்கால பாக்ராம்) நகரத்தைப் பற்றி பாணினி குறிப்பிட்டுள்ளார். கபிசாவின் புகழ்பெற்ற மதுவகையான*கப்சயயனா*பற்றியும் பாணினி குறிப்பிட்டுள்ளார்.  
1939 ஆம் ஆண்டில் நடந்த தொல்லியல் ஆராய்வுகளில் கபிசா நகரம் கப்சாயாயண மதுவிற்கு ஒரு பேரங்காடியாக இருந்துள்ளதை உறுதிசெய்யும் வகையில், பல கண்ணாடிக் குடுவைகள், மீன் வடிவிலான மது ஜாடிகளை அக்காலத்திய மது வர்த்தகத்தையும், இயல்பான குடிப்பழக்கம் போன்றவற்றைக் காட்டுவதாக கிடைத்தது. இப்பகுதியில் இருந்த திராட்சை (கப்சாயாணி திராட்சை) மற்றும் மது (கப்சாயாணி மது) போன்றவை குறித்து பண்டைய இந்திய இலக்கியங்கள் பலவற்றில் குறிப்பிடப்பட்டுள்ளன. நகரத்தில் இருந்த அடிமைத்தனத்தின் பொதுவான நடைமுறையையும்மகாபாரதம் குறிப்பிடுகிறது.  
கி.பி. 644இல் வந்த சீனப் பயணி சுவான்சாங் குறிப்புகளின்படி, லம்பகா, நாகர்ஹாரா, காந்தாரம், பானு உட்பட பத்து அண்டை அரசுகளை ஆண்டபௌத்த சத்திரிய மன்னரின் ராஜ்யத்தின் ஒரு பகுதியாக கபீசா இருந்ததது தெரியவருகிறது.மேலும் யுவான்சுவாங்கின் குறிப்புகளில் இப்பகுதியில் இருந்த ஷேன் இனக் குதிரைகள் பற்றியும், இங்கு விளையும் பல வகை தானியங்கள் மற்றும் பழங்களின் உற்பத்தி பற்றியும், இங்கு உள்ள யூ-கின் என்ற வாசனை திரவியம் பற்றியும் குறிப்பிடப்பட்டுள்ளது.